**Оценяване на знанията и резултатите на учениците– 3 клас**

**A.Показатели за оценка на резултатите по български език**

|  |  |
| --- | --- |
| **Критерии** | **Показатели** |
| 1. Диктовка | - четливо писане  - не допуска грешки при членуване на съществителните и прилагателните имена   * не допуска грешки при правописа на неударените гласни * не допуска грешки при правописа на думи съдържащи буква „щ“ * не допуска грешки при думи съдържащи буква“я“ * пише разделно думи без собствено ударение / се, да, за , на, с/ * не допуска пунктуационни грешки / начало и край на изречение, запетая, отделяне на нов абзац/ * не изпуска крайни съгласни, неозвучени при непълно произнасяне * не допуска грешки при правопис на глаголи с представки * не допуска замяна и вмъкване на букви |
| 2.Морфологични единици | - откривани на същ.имена, прилагателни имена , глаголи  - членуване на съществителни имена  - степенуване на прилагателни имена  - определяне категориите на глагола /лице, число, време/ |
| 3. Правопис на думите | - думи с „ьо“ и „йо“  - редукция на гласни, обеззвучаване на звучните съгл.звукове |
| 4. Сродни думи | - разпознаване на форми на думата  - образуване на сродни думи |
| 5. Състав на думите | -разпознава корен, представка, наставка, определителен член |
| 6. Пунктуация на изречение | Видове изречения по цел на изказване |
| 7. Творческа задача | - най-подходящо заглавие  - използване на опорни думи  - последователност на мислене  - правопис  - краснопис |

**1. Критерии за оценка на диктовка**

|  |  |  |
| --- | --- | --- |
| № | Критерии | Общ брой точки за критерия |
| **1.** | **Графично оформяне на текста** (оформяне на началния абзац и нов ред ) | 0,2 т. |
| **2.** | **Обособяване на изречението като езикова единица** |  |
| 2.1. | Разграничаване на изречението. | 0,1 т. |
| 2.2. | Означаване вида на изречението. | 0,1 т. |
| 2.3. | Пунктуация | 0,2 т |
| **3.** | **Обособяване на думата като езикова единица** |  |
| 3.1**.** | Отделно написване на думата (включително и думи без свое ударение, сред които и отрицателната частица): да се, не се, че се, си, се. | 0,5 т. |
| 3.2. | Пренасяне на части от думи | 0,1 т. |
| 3.3. | Слято писане на представки: разстоянието, разделили, затова, надминала, наясно | 0,5 т. |
| 3.4. | Дефис при степенувани прилагателни: по-бърз. | 0,1 т. |
| **4.** | **Отчитане на несъответствие между изговор и правопис по отношение на:** |  |
| 4.1. | Не изпуска и не вмъква звукове и букви | 0,3 т. |
| 4.2. | Буква щ и съчетанието от звукове – шт: спящия | 0,1 т. |
| 4.3. | Буква я след съгласна за означаване на мекостта й:  бяга, мястото, разстоянието | 0,3 т |
| 4.4. | Редукция на неударени гласни | 1,4 т. |
| 4.5. | Обеззвучаване на съгласните в средата и в края на думите: бърз, без, почивка | 0,3 т. |
| 4.6. | Правопис на струпани съгласни: разстоянието | 0,1 т. |
| 4.7. | Правопис на й: кой, край | 0,2 т. |
| **5.** | **Четливо писане** | 0,5 т. |

Забележки:

* Правилното писане на всяка от думите, посочени в критериите, се оценява с 0,1 т.
* Четливо писане се оценява по преценка на учителя с точки от 0,1 до 0,5 , а нечетливото - с 0.
* **Максимален брой точки за диктовката – 5 т.**

**2.Критерии за оценяване по български език и литература**

**Отличен ( 6 )** -Ученикът чете правилно и изразително със скорост 80-90 думи в минута. Чете познат и непознат текст с разбиране и може да коментира прочетеното. Отговаря аргументирано на въпроси свързани със съдържанието на текста и дава примери. Може самостоятелно да използва правописен и тълковен речник. Изказва мнение по поставен литературен въпрос. Чете препоръчителна и допълнителна литература и води читателски дневник. Открива връзка между характера на героя и основна мисъл в литературно произведение. Познава основните литературни жанрове и разграничава художествен от нехудожествен текст. Самостоятелно може да открие частите на речта в текст и да определя граматичните им признаци. Различава и съставя различни видове изречения по цел на изказване. Без грешка определя състава на думата и образува сродни думи.Членува правилно съществителните имена.

**Много добър ( 5 )** - Ученикът пише четливо и грамотно. Чете познат текст гладко, но не успява да даде пълен отговор по поставен литературен въпрос. Чете задължителна литература. Не умее да направи пълна характеристика на качествата на литературен герой, но дава примери от текста. Разпознава частите на речта и определя граматичните им признаци. Има много добре развити комуникативно- речеви умения, като показва много добра последователност на излагане на мисли. Построява правилни изречения по смисъл и използва опорни думи. Съставя собствен текст с минимален брой грешки. Служи си самостоятелно с правописен речник.

**Добър ( 4 ) -** Ученикът няма добра четивна техника и трудно формулира устен отговор по поставена задача. Има затруднения при съставяне на собствен текст и трудно преразказва .Не съумява да използва подходящи изразни средства в речево-комуникативна ситуация. Често не съумява да аргументира своя отговор по поставен литературен проблем и трудно описва чертите на героя. Изпитва затруднения при ползване на правописен и тълковен речник.

Ученикът често допуска правописни и пунктуационни грешки в писмената реч. Не съумява винаги да открие частите на речта и допуска грешки при определяне на техните граматични признаци.

**Среден ( 3 )** - Ученикът има беден лексикален запас. Не чете препоръчителната литература. Не съумява да ползва правописен речник и ограничено използва езикови изразни средства. Чете с бавно темпо и често не разбира прочетеното. Много често допуска груби правописни, пунктуационни и смислови грешки. Не съумява да определя граматичните категории на частите на речта и трудно ги открива в текста Съставя текст с помощта на учителя и трудно работи самостоятелно по поставена творческа задача. Формирането на комуникативно- речевите умения е силно затруднено.

**Слаб ( 2 )** - Ученикът чете бавно, заменя и пропуска думи и често не разбира прочетеното. Допуска груби правописни грешки при диктовка, пише нечетливо, пропуска думи и изречения. Изпитва сериозни затруднения при усвояване на поднесения граматичен материал. Не се ориентира в речева и комуникативна ситуация и не може да състави свързан текст. Има сериозни пропуски при усвояване на знания и умения, свързани с устна и писмен реч. Не чете препоръчителна литература.

**Б.Показатели за оценка на резултатите по математика**

|  |  |
| --- | --- |
| **Критерии** | **Показатели** |
| 1. Числата до 1000 | -знания и умения за четене и записване на числата до 1000  - преминаване на един запис в друг  - сравняване на числата до 1000 |
| 2. Събиране и изваждане на числата до 1000 | - умения за събиране и изваждане на числата без и с преминаване |
| 3.Умножение и деление с едноцифрено число на числата до 1000 | - Знания и умения за:  -умножение на двуцифрено и трицифрено число с едноцифрено  - деление на двуцифрено и трицифрено число с едноцифрено  -пресмятане на изрази  - намиране на неизвестен множител, делимо, умаляемо |
| 4.Знания и умения за изучаване на равнинни фигури | -разпознаване на:  -видове триъгълници /според страните, ъглите/  -обиколка на фигура |
| 5.Знания за изучените величини и техните мерни единици за измерване | -милиметър  -ден, година  -метър, километър  -грам, килограм |
| 6.Решаване на текстови задачи | Решаване на съставна текстова задача, включваща обикновени текстови задачи за:   * смисъла на събирането и изваждането * смисъла на умножението * релацията „, пъти повече „ ,“пъти по-малко“ |

**1.Критерии за оценяване на учениците по математика**

**Отличен ( 6 )** - Ученикът умее да прилага усвоените знания за действията умножение и деление на трицифрени числа с едноцифрено. Съставя и решава съставна текстова задача. Умее да съставя математическа задача с числата до 1000 като прилага знанията описани с отношенията „..пъти по-малко…“, „…пъти повече…. ,“…с по-малко…“, „…с повече...“.. Познава отлично геометричните фигури и намира обиколка и неизвестна страна.Умее да прави необходимите измервания на фигури и да ги записва в подходяща мерна единица. Намира неизвестен множител, делимо, събираемо. Няма пропуски в изучаването на таблично умножение и деление.

**Много добър ( 5 )** - Ученикът пресмята числови изрази с три действия, но допуска някои изчислителни грешки при умножение и деление на трицифрено с едноцифрено число. Разпознава геометричните фигури, но изпитва затруднения с намирането на дължина на страна по дадена обиколка. Решава текстови задачи, като допуска някои изчислителни грешки или не спазва ред на действията. Познава мерните единици и ги сравнява правилно. Няма пропуски в усвояване на таблично умножение и деление.

**Добър ( 4 ) -** Ученикът пресмята числови изрази, като допуска изчислителни грешки. Не познава добре ред на действия и има пропуски в усвояване на таблицата за умножение. Не може да състави приложна задача и да моделира. Различава геометрични фигури, но се затруднява да изчисли правилно обиколката. Решава текстови задачи, като допуска някои изчислителни грешки, пропуска определено действие и не формулира правилно своя отговор. Не се ориентира правилно в решението на задачи, в които има отношенията „..пъти повече“,“..пъти по-малко“.Познава мерните единици, но се затруднява в сравняване на производните им. Намира неизвестно умаляемо и събираемо.

**Среден ( 3 )** - Ученикът има сериозни пропуски в усвояване на таблично умножение и деление. Изважда и събира числа до 1000 без преминаване, но допуска грешки при деление и умножение на трицифрени числа с едноцифрени. Не е усвоил алгоритъма за пресмятане на числови изрази с две действия. Не може да реши съставна текстова задача. Ученикът има сериозни пропуски в усвояване на знанията за мерни единици и геометрични фигури.

**Слаб ( 2 ) -** Ученикът познава числата до 1000 и решава задачи с действие събиране и изваждане без преминаване. Неправилно записва числа и изрази и допуска сериозни изчислителни грешки при пресмятане на числов израз. Не е усвоил таблицата за умножение. Не разбира понятията половинка, четвъртинка.Изпитва сериозни затруднения при решаване на текстови задачи.

**В. Показатели за оценка на резултатите по чужд език**

Оценяването се извършва с помощта на разнообрани дейности в час: четене, отговори на въпроси, диалози, работа върху упражнения и разработване на проекти. За да се стимулира желанието на учениците да се изявяват, да комуникират, да не се притесняват да говорят, защото това е много важно, трябва да се поощрява активността в час и учениците да нямат усещането, че са следени за всяка грешка, защото това може да ги демотивира да използват езика за комуникация. Децата изучават римушки, стихчета и песни, които спомагат за разбитие на речта.

**1.Оценяване на знанията на учениците:**

**Отличен ( 6 )** : Свободно боравене с езика - четене, водене на монологична и диалогична реч. Може да разбира често употребявани думи и изрази от области, които най-пряко се отнасяг до него. Може да чете кратки елементарни текстове. Може да открива информация в текст. Може да пише кратки текстове. Може да общува във всекидневни рутинни ситуации по познати теми и дейности. Може да води кратки ежедневни разговори. Може да опише кратко семейството си и околните, дома си и обичайни действия и предпочитания.

**Много добър ( 5 ) :** Покриване на критериите за четене и комуникативна реч. Не са доизградени уменията за водене на диалог и защитаване на мнение. Може да разбира познати думи и основни изрази, свързани с него, семейството му и непосредственото му обкръжение, когато се говори бавно и ясно. Може да разбира познати имена, думи и прости изречения. Описва себе си, но не и околните.

**Добър ( 4 )** : Покриване на критериите по четене ,умение за пресъздаване на текст. Разбира това, което му се говори, но не може да се изкаже добре. Неумение да се води диалог и да се описва собствени умения и предпочитания.

**Среден ( 3 ) :** Ученикът има проблеми при водене на диалог, но разбира това, което му се говори. Чете трудно,не може да състави елементарни изречения за познат текст и не полага усилия, за да се справи по-добре.

**Слаб ( 2 )** : Ученикът не разбира това, което се говори и не може да съставя елементарни изречения. Не покрива нищо от горепосочените критерии.

**2.Оценяване на тестове:**Тестовете се оценяват по следната формула:брой точки на ученика,умножено по 6 и разделено на максималния брой точки за съответния тест. Например:ако тестът е 100 точки,а ученикът е получил 50 точки-50.6=300 ; 300:100=3.

**Г. Показатели за оценка на резултатите по Човекът и обществото**

**Устна проверка:**

-ученикът разбира поднесената информация в учебника, възпроизвежда я ясно и последователно

-различава изучените георафски обекти и исторически личности

- овладяване на специфична терминология и включването й в активен речник

-първоначални умения за работа с географска и историческа карта

-съставя описания на обекти и събития

**Писмена проверка:**

При тестовата форма на проверка въпросите са степенувани по трудност. Всяка задача носи различен брой точки, според трудността и вида й. Всеки тест е придружен от скала за оценяване.Оценката се формира въз основа на получения брой точки.

**1.Критерии за оценяване по Човекът и обществото**

**Отличен ( 6 ) :** Определя географското положение на България. Описва границите. Познава националните символи ( знаме, герб, химн ). Разпознава символите на Република България**.** Определя значението на природните дадености. Знае местоположението на природните забележителности.Назовава столицата и нейните забележителности.Познава географските области в страната.Oриентира се по карта. Посочва връзката между трудовата дейност и особеностите на природната среда.

**Много добър ( 5 ) :** Определя географското положение на България ,Описва границите ,Познава националните символи ( знаме, герб, химн ) , Знае местоположението на природните забележителности,Назовава столицата и нейните забележителности,Познава географските области в страната,Ориентира се по карта; Посочва връзката между трудовата дейност и особеностите на природната среда.

**Добър ( 4 ) :** Определя географското положение на България , Описва границите ,Познава националните символи ( знаме, герб, химн ).

Определя значението на природните дадености, Назовава столицата и нейните забележителности,Познава географските области в страната.

**Среден ( 3 ) :** Определя географското положение на България **,** Описва границите **,** Познава националните символи ( знаме, герб, химн ).Назовава столицата.

**Д. Показатели за оценка на резултатите по Човекът и природата**

**Устна проверка:**

-ученикът усвоява знания за обекти от живата и неживата природа, за човека и негото здраве

-развиване на уменията за наблюдение на природни явления и обекти

-първоначални умения за практическа и лабораторна работа

-първоначални умения за конструиране на изводи и заключения

-ориентира се и работи с чертежи и схеми с помощта на учителя

**Писмена проверка:**

При тестовата форма на проверка въпросите са степенувани по трудност. Всяка задача носи различен брой точки, според трудността и вида й. Всеки тест е придружен от скала за оценяване.

Оценката се формира въз основа на получения брой точки.

**1.Критерии за оценяване по Човекът и природата**

**Отличен ( 6 ) :**Различава (въз основа на опити) вещества с различни свойства и ги свързва с тяхната употреба. Различава полезни и вредни вещества (замърсители на средата). Разпознава трите състояния на водата и проследява преходите между тях при нагряване и охлаждане. Описва движения на тела, които често наблюдава във всекидневието. Дава примери за различни сили и за тяхното влияние върху движението на телата. Дава примери за получаване на енергия от различни източници и за нейното използване за битови нужди в транспорта и промишлеността. Обяснява откъде организмите получават енергия и за какво я използват.Знае формата и движението на Земята и Луната. Сравнява планета, спътник и звезда .Разбира значението на Слънцето като основен източник на светлина и топлина. Знае, че наличието на сезони е свързано с движението на Земята около Слънцето. Познава някои от основните жизнени процеси – хранене, движение, растеж, размножаване. Обяснява как те протичат при растенията и животните и ги свързва с опазването на природната среда и живите организми. Описва органи в човешкото тяло (по схема) и основни жизнени процеси при човека. Изброява хигиенни правила за здраво тяло. Разбира, че правилното хранене е основен фактор за здравето на човека.Познава заразни и незаразни болести и знае как да опазва здравето си. Разбира, че нарушаването на равновесието в природата влияе и върху здравето на хората. Изброява дейности на хората за опазване на природата.

**Много добър ( 5 ) :**Различава вещества по свойства и употреба. Различава полезни и вредни вещества (замърсители на средата). Дава примери за различни сили и за тяхното влияние върху движението на телата. Назовава различни източници за получаване на енергия и дава примери за нейното използване за битови нужди в транспорта и промишлеността. Обяснява откъде организмите получават енергия и за какво я използват. Разграничава по основни признаци неживите тела от живите организми. Илюстрира с примери основни групи организми, обитаващи водата, почвата и сушата, и приспособленията им за живот. Групира растенията на дървета, храсти, треви и животните на бозайници, птици, влечуги, риби и насекоми. Назовава основни жизнени процеси в организмите. Знае формата и движението на Земята и Луната. Сравнява планета, спътник и звезда. Разпознава Земята като планета от Слънчевата система и Слънцето като основен източник на светлина и топлина. Описва движението на тела, които често наблюдава във всекидневието си. Описва органи в човешкото тяло (по схема) и основни жизнени процеси при човека. Разпознава вредни за човека вещества и въздействия и основни замърсители на околната среда. Изброява дейности на хората за опазване на природата.

**Добър ( 4 ) :** Различава вещества по свойства и употреба. Назовава различни източници за получаване на енергия. Разграничава по основни признаци неживите тела от живите организми. Илюстрира с примери основни групи организми, обитаващи водата, почвата и сушата, и приспособленията им за живот. Групира растенията на дървета, храсти, треви и животните на бозайници, птици, влечуги, риби и насекоми. Назовава основни жизнени процеси в организмите.Разпознава Земята като планета от Слънчевата система и Слънцето като основен източник на светлина и топлина. Описва органи в човешкото тяло (по схема) и основни жизнени процеси при човека. Разпознава вредни за човека вещества и въздействия и основни замърсители на околната среда. Изброява дейности на хората за опазване на природата.

**Среден ( 3 ) :** Различава вещества по свойства. Разграничава по основни признаци неживите тела от живите организми. Групира растенията на дървета, храсти, треви и животните на бозайници, птици, влечуги, риби и насекоми. Назовава основни жизнени процеси в организмите.Разпознава Земята като планета от Слънчевата система. Изброява органи на човешкото тяло. Знае кои са вредните за човека храни и вещества. Знае дейности на хората за опазване на природната среда.